Այդ հաստատություններից մեկը Երեւանի Նելսոն Ստեփանյանի անվան համար 71 հիմնական դպրոցն է, որի տնօրենի ձայնագրված խոսքից պարզ է դառնում, որ նա ծնողների եւ ուսուցիչների անուններից կազմված ընդհանուր ցուցակ է ուղարկել թաղապետարան: Սա այն դպրոցն է, որը մոտավորապես երեք տարի առաջ հայտնվել էր աղմկոտ ու աննախադեպ պատմության կիզակետում: Փոքրիկ խնդրից աշակերտների միջեւ սկիզբ առած տարաձայնությունները աշխատակազմի անզորության հետեւանքով վերաճել էին լուրջ հակամարտության: